রঞ্জিতবাবু জানান, এখানকার ২০% ছাড়া বাকি ৮০% পটুয়াই বছরভর দারিদ্রতায় ভোগেন। ঋণের বোঝা সারা বছরই তাঁদের ঘাড়ে নিশ্বাস ফেলে। বাম আমলে এই এলাকার উন্নয়নের জন্য একটা প্রস্তাব পেশ করা হয়েছিল। অনেকদিন আগেই তা হিমঘরে চলে গেছে। তারপর থেকে এ ব্যাপারে আর কোনো উদ্যোগই দেখা যায়নি। এর সঙ্গেই ঠাকুর তৈরির কাঁচা মালের দাম যে হারে বাড়ছে সেই তুলনায় ঠাকুরের দাম পাওয়া বেশ কঠিন হয়ে যাচ্ছে। তাই লক্ষ্মী–সরস্বতীর মতো ছোটো পুজোগুলোতে কুমোরটুলি প্রায় ফাঁকাই থাকে। সামগ্রিক বিচারে কুমোরটুলি আছে সেই তিমিরেই।